>איך מונעים אלימות במרכז העיר?
איך מונעים אלימות במרכז העיר?
אמש, ראשון, נפגשו דני שחר ראש הרשות וצוותו לישיבת עבודה עם ראש העיר רמי גרינברג וצוות עירוני מורחב, שכלל בין השאר את אוריאל בוסו מ"מ ראש העיר וראש אגף הביטחון, רמי הופנברג מנהל מינהל החינוך, יריב סנדלון מנהל אגף הביטחון, שלומי ערה מנהל הרשות למניעת אלימות, סמים ואלכוהול ומנהלים נוספים.
ראש העיר גרינברג פנה למנהל הרשות וקרא לו לקחת את פתח תקוה כמודל לטיפול עומק, בעיקר במרכז העיר. "קיימות שכונות חלשות שנעשו בהן עבודות למניעה, אך יש להעמיק את העבודה בשכונות נוספות. יש לחזק את ליבת העיר ויש לתת מענה מקיף לתחושת הביטחון. אנו מתמודדים עם בעיה לא פשוטה - הימצאותם של המסתננים במרכז העיר, זוהי בעיה שאנו מתמודדים עימה יום יום. חשוב לאגם משאבים ולפעול בשכונות באופן יעיל וממוקד", אמר גרינברג בישיבה.
דני שחר, ראש הרשות הארצית למניעת אלימות, סמים ואלכוהול: "פתח תקוה היא מודל לערים אחרות, הצוות שלי ואני הופתענו מכמות העשייה בעיר. החוזקה והחוכמה זה החיבור התקציבי והשותפויות".